Mas
Mas (-aris, m., unde maritus), sive masculus (-i) sive sexus (-us, m.) masculinus (-i), est unus e binis sexibus, quorum alter femineus est, in quos permulta animantia dividuntur. Homo masculinus vir sive homo (sensu stricto) dicitur, quorum vocabulorum prius aptius est ad hominem marem definiendum; alterum autem saepe in invectivis cum adiectivo usurpatur ad aliquem crepandum (exempli gratia Indignissime homo! in Plauti Menaechmis).